cyanic-selkie/wikianc huggingface dataset:
হিন্দু জাতীয়তাবাদ
ভারতীয় জাতীয় কংগ্রেস
ভারতীয় জাতীয় কংগ্রেস ভারতীয় প্রজাতন্ত্রের একটি জাতীয় রাজনৈতিক দল। এই দল সাধারণভাবে কংগ্রেস নামে পরিচিত। কংগ্রেস দেশের বৃহত্তম রাজনৈতিক দলদুটির একটি (অপর দলটি হল ভারতীয় জনতা পার্টি)। এটি একটি ভারতের অন্যতম প্রাচীন রাজনৈতিক সংগঠন।[১][২][৩] ১৮৮৫ সালে থিওজোফিক্যাল সোসাইটির কিছু "অকাল্ট" সদস্য কংগ্রেস প্রতিষ্ঠা করেন।[৪] এঁরা হলেন অ্যালান অক্টোভিয়ান হিউম, দাদাভাই নওরোজি, দিনশ এদুলজি ওয়াচা, উমেশচন্দ্র বন্দ্যোপাধ্যায়, সুরেন্দ্রনাথ বন্দ্যোপাধ্যায়, মনমোহন ঘোষ, মহাদেব গোবিন্দ রানাডে ও উইলিয়াম ওয়েডারবার্ন প্রমুখ।[৫] ভারতের স্বাধীনতা আন্দোলনে জাতীয় কংগ্রেস নেতৃত্ব দান করেছিল। ১৯৪৭ সালে ভারত স্বাধীনতা অর্জন করলে, কংগ্রেস দেশের প্রধান রাজনৈতিক দলে পরিণত হয়। সেই থেকে মূলত নেহেরু-গান্ধী পরিবারই কংগ্রেসকে নেতৃত্ব দান করতে থাকেন।
লাল-বাল-পাল
লাল বাল পাল (লালা লাজপত রায়, বাল গঙ্গাধর তিলক, এবং বিপিন চন্দ্র পাল) ১৯০৬ থেকে ১৯১৮ সাল পর্যন্ত বিংশ শতাব্দীর গোড়ার দিকে ব্রিটিশ শাসিত ভারতে জাতীয়তাবাদী ছিলেন।১৯০৫ সালে বঙ্গভঙ্গবিরোধী আন্দোলনের সময় ১৯০৭ সালে শুরু হওয়া সমস্ত আমদানিকৃত আইটেম বর্জন এবং ১৯০৫ সালে ভারতীয় তৈরি জিনিসপত্র ব্যবহারের সাথে জড়িত স্বদেশী আন্দোলনের পক্ষে তারা সমর্থন জানিয়েছিল।
সাভারকর
বিনায়ক দামোদর সাভারকর (মারাঠি: विनायक दामोदर सावरकर বিনায়ক দামোদর সাবরকর) (মে ২৮, ১৮৮৩ – ফেব্রুয়ারি ২৬, ১৯৬৬) ।[১][২] লন্ডনে থাকাকালীন সাভারকর ভারতীয় স্বাধীনতা আন্দোলনের সাথে যুক্ত হয়ে পড়েন। সাভারকরকে হিন্দুত্ব রাজনৈতিক মতাদর্শের প্রবক্তা বলে গণ্য করা হয়। তিনি নাৎসিবাদকে প্রশংসা করেছিলেন।[৩][৪] তিনি দেশদ্রোহী মুসলিমদের বিরোধী এবং হিন্দু জাতীয়তাবাদী আদর্শের প্রবক্তা ছিলেন।[৫] আধুনিক হিন্দু জাতীয়তাবাদী রাজনৈতিক দলগুলো সাভারকরকে পরম পূজনীয় হিসাবে সম্মান করে থাকে। বীর সাভারকর অভিনব ভারত সোসাইটি প্রতিষ্ঠা করেন। তিনি হিন্দু মহাসভার সভাপতি হিসেবে দায়িত্ব পালন করেন। তিনি হিন্দু সমাজের কুখ্যাত জাতিভেদ প্রথার বিরোধিতা করেন।
তথ্যসূত্র
<References />
মালিকা পুখরাজ
মালিকা পুখরাজ (ملكہ پکھراج) (১৯১২ - ২০০৪) ছিলেন পাকিস্তানের একজন অত্যন্ত জনপ্রিয় গজল ও লোকসঙ্গীত শিল্পী। তিনি জনসাধারণের কাছে "মালিকা" নামে পরিচিত ছিলেন যার অর্থ "রাণী"। তিনি হাফিজ জলন্ধরির নাজম গান গেয়ে ব্যাপক জনপ্রিয়তা অর্জন করেন। এছাড়া তাঁর আভি তো ম্যায়ঁ জওয়ান হুঁ (আমি এখনও তরুণ) গানটি শুধু পাকিস্তানিরাই নয়, বরং ভারতেরও লক্ষ লক্ষ শ্রোতা এটি উপভোগ করে থাকেন। তাঁর অন্যান্য জনপ্রিয় গানগুলোর মধ্যে উল্লেখযোগ্য হল লো ফির বসন্ত আঈ, কুলি কুতুবের পিয়া বাজ পিয়ালা পিয়া যায় না, ফয়েজ আহমেদ ফয়েজের মেরে কাতিল মেরে দিলদার মেরে পাস রহো ইত্যাদি।
প্রারম্ভিক জীবন
মালিকা পুখরাজ হেমিরপুর সিদ্ধারের এক শিল্পী পরিবারে জন্মগ্রহণ করেন। তাঁর জন্মের সময় আখনুর অঞ্চলের প্রখ্যাত আধ্যাত্মিক সাধক বাবা রোটি রাম 'মাঝোব' তাঁর নাম রাখেন "মালিকা"। আর "পুখরাজ" (অর্থ: হলুদ নীলকান্তমণি) নামটি রেখেছিলেন তাঁর ফুফু যিনি নিজেও একজন পেশাদার সঙ্গীত ও নৃত্যশিল্পী ছিলেন।
মালিকা পুখরাজ কিংবদন্তি সংগীতশিল্পী ওস্তাদ বড়ে গোলাম আলী খানের পিতা ওস্তাদ আলী বকশ কাসুরির কাছ থেকে সঙ্গীতের বুনিয়াদি প্রশিক্ষণ গ্রহণ করেছিলেন।
কর্মজীবন
নয় বছর বয়সে মালিকা জম্মুতে গিয়েছিলেন এবং মহারাজা হরি সিংহের রাজ্যাভিষেক অনুষ্ঠানে সঙ্গীত পরিবেশন করেছিলেন। হরি সিং তাঁর কণ্ঠস্বরে এতই মুগ্ধ হয়েছিলেন যে তিনি তাঁকে তাঁর দরবারে গায়িকা হিসাবে নিয়োগ করেছিলেন। মালিকা সেখানে আরও নয় বছর সঙ্গীত পরিবেশনের কাজ করেন।
১৯৪০ এর দশকে তিনি ছিলেন ভারতের একজন সুপরিচিত পেশাদার গায়িকা। ১৯৪৭ সালে ভারত ভাগের পর তিনি পাকিস্তানের লাহোরে চলে আসেন এবং সেখানে তিনি আরো বেশি জনপ্রিয় হয়ে ওঠেন। মূলত, রেডিও পাকিস্তানে সুরকার কালে খানের সাথে সঙ্গীত পরিবেশন করেই তিনি এই খ্যাতি অর্জন করেন। তাঁর কণ্ঠস্বর পাহাড়ী অঞ্চলের লোকসঙ্গীত (পাহাড়ী গান)-এর জন্য বেশি উপযুক্ত।
১৯৮০ সালে তিনি পাকিস্তানের রাষ্ট্রপতির কাছ থেকে প্রাইড অফ পারফরম্যান্স পুরস্কার গ্রহণ করেন। ১৯৭৭ সালে অল ইন্ডিয়া রেডিওর (যেখানে মালিকা ১৯৪৭ সালের ভারতভাগের পূর্ব পর্যন্ত কাজ করতেন) সুবর্ণ জয়ন্তী উদ্‌যাপন উপলক্ষে তাঁকে ভারতে আমন্ত্রণ জানানো হয়েছিল এবং সেখানে তাঁকে লিজেন্ড অব ভয়েস পুরস্কারে ভূষিত করা হয়েছিল। মালিকা পুখরাজ সং সাং ট্রু নামক উপন্যাসে তাঁর স্মৃতিকথাগুলো লিপিবদ্ধ করেছেন।
২০০৪ সালের ৪ঠা ফেব্রুয়ারি মালিকা পুখরাজ পাকিস্তানের লাহোরে মৃত্যু বরণ করেন। তাঁর শবযাত্রা ওয়েস্ট ক্যানেল ব্যাংকে তাঁর বাসভবন থেকে শুরু হয় এবং তাঁর বড় ছেলের বাড়িতে জানাযা অনুষ্ঠিত হয়। এরপর তাঁকে লাহোরের শাহ জামাল কবরস্থানে সমাহিত করা হয়।
চেপবক্কম
চেপবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাদ্রাজ ক্রিকেট ক্লাব মাঠের‌ ঠিকানা বলতেই মূলত এই লোকালয়ের পরিচিতি। পূর্বে এ স্টেডিয়ামটি চিপক স্টেডিয়াম নামেও পরিচিত ছিল। ১৮৫৫ খ্রিস্টাব্দে ব্রিটিশরা স্বত্ববিলোপ নীতি প্রয়োগ করে কর্ণাট রাজ্য ব্রিটিশ সাম্রাজ্যের অন্তর্ভুক্ত করলে নবাবের বাসগৃহ ও খলসা মহল বা চেপবক্কম প্যালেস মাদ্রাজ সরকারের হস্তগত হয়। ইন্দো-সারাসেনিক শৈলীর সঙ্গে মুঘল উপাদান যুক্ত করে মূল মহলের নকশা প্রস্তুত হয়। মাদ্রাজ বিশ্ববিদ্যালয়ের প্রাঙ্গণও এই লোকালয়ের অপর একটি ল্যান্ডমার্ক।‌
তামিলনাড়ু বিধানসভা সচিব কার্যালয়টি চেপবক্কমের পরিশিষ্ট ওমানদুরার গভর্নর স্টেটে অবস্থিত। পরবর্তীকালে এটি মাল্টিস্পেশালিটি হাসপাতাল এ পরিণত হয় যার নাম তামিলনাড়ু গভরমেন্ট মাল্টি সুপার স্পেশালিটি হাসপাতাল। লোকালয়ে রয়েছে চেন্নাই মাস র‌্যাপিড ট্রানসিট বা এমআরটিএস-এর চেপবক্কম রেলওয়ে স্টেশন। চেপবক্কমের পিন সংখ্যা ৬০০০০৫।
অবস্থান
চেপবক্কমে উত্তর দিকে ফোর্ট সেন্ট জর্জ, উত্তর-পূর্ব দিকে চেন্নাই বন্দর, পূর্ব দিকে মেরিনা সমুদ্র সৈকত, দক্ষিণ দিকে তিরুবল্লীকেণি, দক্ষিণ-পশ্চিম দিকে রায়পেট্টা, পশ্চিম দিকে চিন্তাদ্রিপেট ও উত্তর-পশ্চিম দিকে দ্য আইল্যান্ড অবস্থিত৷
রাজনীতি
চেপবক্কম চেন্নাই মধ্য লোকসভা কেন্দ্রের চেপবক্কম-তিরুবল্লীকেণি বিধানসভা কেন্দ্রের অন্তর্গত।
গিরিশ চন্দ্র রায়
রাজা গিরিশ চন্দ্র রায় (১৮৪৫ - ১৯০৮) সিলেটের প্রথম রায়বাহাদুর ও একমাত্র রাজা খেতাব প্রাপ্ত ব্যক্তি। শিক্ষার প্রসারকল্পে গিরিশ চন্দ্রের অবদানের স্বীকৃতি স্বরূপ ব্রিটিশ সরকার ১৮৯৫ সালে তাকে রায়বাহাদুর ও ১৮৯৯ সালে রাজা উপাধিতে ভূষিত করেন।
সিলেট রায়নগরের বিখ্যাত জমিদার দেওয়ান মানিকচাঁদের পুত্র মুরারিচাঁদের সন্তানহীনা কন্যা ব্রজ সুন্দরী দেবী, থেকে গিরিশ চন্দ্রকে দত্তক নিয়েছিলেন। এভাবে তিনি রায়নগরের জমিদার মুরারিচাঁদের বিশাল সম্পত্তির মালিক হন। নিজে নিরক্ষর হলেও শিক্ষার প্রসারে তিনি তার সমস্ত বিত্ত-সম্পদ ব্যয় করেন। তিনি সিলেটের তথা আসামের প্রথম কলেজ মুরারিচাঁদ কলেজ ১৮৯২ সালে প্রতিষ্ঠা করেন। যা এমসি কলেজ নামে বহুল পরিচিত। এছাড়াও তিনি সিলেট মুরারিচাঁদ কলেজ এবং ১৮৮৬ সালে রাজা গিরিশ চন্দ্র হাই স্কুল প্রতিষ্ঠা করেন।
রাজা গিরিশ চন্দ্র রায় ১৯০৮ সালে মৃত্যুবরণ করেন।
'ফ্রিন-লাস-র্গ্যা-ম্ত্শো (দ্বাদশ দলাই লামা)
'ফ্রিন-লাস-র্গ্যা-ম্ত্শো, (২৬শে জানুয়ারী, ১৮৫৭ – ২৫শে এপ্রিল, ১৮৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দ্বাদশ দলাই লামা ছিলেন।
জন্ম
'ফ্রিন-লাস-র্গ্যা-ম্ত্শো ১৮৫৭ খ্রিষ্টাব্দের ২৬শে জানুয়ারি তিব্বতের 'ওল-খা-র্দ্জিং-ফ্যি নামক স্থানে জন্মগ্রহণ করেন। তার পিতার নাম ছিল ফুন-ত্শোগ্স-ত্শে-দ্বাং  এবং মাতার নাম ছিল ত্শে-রিং-গ্যু-স্গ্রোন । তার জ্যৈষ্ঠ ভ্রাতার নাম ছিল য়ে-শেস-নোর-বু ।
দলাই লামা হিসেবে চিহ্নিতকরণ
একাদশ দলাই লামার পুনর্জন্ম রূপে যে তিনটি শিশুকে প্রার্থী হিসেবে বিবেচনা করা হয়, তাদের মধ্যে একজন ছিলেন 'ফ্রিন-লাস-র্গ্যা-ম্ত্শো। এই তিনটি শিশুকে লাসা শহরে নিয়ে আসা হয় এবং চিং সরকারের পক্ষ থেকে গ্সের-বুম-স্ক্রুগ-পা পদ্ধতির মাধ্যমে 'ফ্রিন-লাস-র্গ্যা-ম্ত্শোকে দ্বাদশ দলাই লামা রূপে নিশ্চিত করা হয়। ১৮৬০ খ্রিষ্টাব্দে তাকে দ্বাদশ দলাই লামা হিসেবে আনুষ্ঠানিক ভাবে অধিষ্ঠিত করা হয়।
সীতানাথ সিদ্ধান্তবাগীশ
সীতানাথ সিদ্ধান্তবাগীশ (১২৮০ বঙ্গাব্দ―১৩৫৫ বঙ্গাব্দ) একজন বাঙালি লেখক ও সংস্কৃত পণ্ডিত।
কোরীয় উপদ্বীপ
কোরীয় উপদ্বীপ পূর্ব এশিয়ায় অবস্থিত একটি উপদ্বীপ। এর দক্ষিণাভিমুখ ১,১০০ কিলোমিটার (৬৮৪ মাইল) প্রসারিত যা এশিয়া মহাদেশ হয়ে প্রশান্ত মহাসাগররে মধ্যে, এটি পূর্বে জাপান সাগর দ্বারা এবং পশ্চিমে হলুদ সাগর দ্বারা বেষ্টিত। এর প্রথম দুটি জলপৃষ্ঠ কোরীয় প্রণালী কর্তৃক সংযোগক্রিত।
দ্বিতীয় বিশ্বযুদ্ধ শেষ হওয়ার আগ পর্যন্ত কোরীয় উপদ্বীপ একই সাধারণ রাজনৈতিক আদর্শে প্রতিষ্ঠিত ছিল। কিন্তু ১৯৫৩ সালে যুদ্ধবিরতি চুক্তি স্বাক্ষরের মাধ্যমে কোরীয় যুদ্ধ শেষ হওয়ার পরে উত্তর ও দক্ষিণে দুটি নতুন রাষ্ট্র প্রতিষ্ঠিত হয়। উত্তরে গণতান্ত্রিক গণপ্রজাতন্ত্রী কোরিয়া ও দক্ষিণে কোরিয়া প্রজান্ত্র প্রতিষ্ঠিত হয়। এই উপদ্বীপটির উত্তরে অর্থাৎ উত্তর কোরিয়ার সাথে চীন ও রাশিয়ার সাথে সীমান্ত রয়েছে। দুই রাষ্ট্র মিলিয়ে কোরীয় উপদ্বীপের মোট আয়তন ২,২০,৮৪৭ বর্গ কিলোমিটার (৮৫,২৭০ বর্গ মাইল)। কোরীয় উপদ্বীপটি উত্তর কোরিয়ায় চেসোন পান্ডো (조선반도; হাঞ্জা: 朝鮮半島) ও দক্ষিণ কোরিয়ায় হান বান্ডো (한반도; হাঞ্জা: 韓半島) নামে পরিচিত।
বহিঃসংযোগ
•	 Location of The Korean Peninsula — কোরিয়ার অফিশিয়াল ট্যুরিজম গাইড ওয়েবসাইট
স্যামুয়েল মুর (অনুবাদক)
স্যামুয়েল মুর (১ ডিসেম্বর ১৯৩৮ - ২০ জুলাই ১৯১১) একজন ইংরেজ অনুবাদক, আইনজীবী এবং ঔপনিবেশিক প্রশাসক ছিলেন। তিনি দাস ক্যাপিটালের প্রথম ইংরেজি অনুবাদ এবং দ্য কমিউনিস্ট ম্যানিফেস্টোর একমাত্র অনুমোদিত অনুবাদের জন্য সবচেয়ে বেশি পরিচিত যেটিতে ফ্রিডরিখ এঙ্গেলস কর্তৃক পাদটীকা, পুঙ্খানুপুঙ্খভাবে যাচাই এবং সরবরাহ করা হয়েছিল।  মুর মার্কসের একটি নোটবুকের সাংরাশও লিখেছিলেন সেটা দাস ক্যাপিটালের তৃতীয় খণ্ডের তৃতীয় অধ্যায় হিসাবে প্রকাশিত হয়েছিল।
বামফোর্ডে জন্মগ্রহণ করেছিলেন। মুর বহু বছর ধরে কার্ল মার্কস এবং এঙ্গেলসের ভালো বন্ধু ছিলেন। তিনি তাদের গণিতে উপদেষ্টা হিসেবে সাহায্য করেছিলেন। তিনি কেমব্রিজের ট্রিনিটি কলেজে পড়াশোনা করেছিলেন।
তথ্যসূত্র
<references group="" responsive="1"> https://venn.lib.cam.ac.uk/cgi-bin/search-2018.pl?sur=Moore&suro=w&fir=Samuel&firo=c&cit=&cito=c&c=all&z=all&tex=&sye=&eye=&col=all&maxcount=50
বনু আমির
বানু 'আমির ইবনে শা'সা'আহ ( بنو عامر بن صعصعة ) মধ্য ও দক্ষিণ-পশ্চিম আরব থেকে আসা একটি বৃহত এবং প্রাচীন আরব উপজাতি ছিল যারা ইসলামের উত্থানের পর শতাব্দী ধরে নজদ অঞ্চলে আধিপত্য করে। বংশের উত্তর আরব শাখা হাওয়াজিনের মাধ্যমে আদনান এর সাথে যুক্ত এবং তাদে মূলবাসভূমি নজদ এবং হেজাজ এর মধ্যকার খুরমাহ ও রানায়াহ'তে ছিলো। বানু আমির ইসলামের আবির্ভাবের আগে কুরাইশের সাথে দীর্ঘ যুদ্ধে লিপ্ত ছিল। তবে এই গোত্রটি দেরীতে হলে মুহাম্মদ এবং তার উত্তরসূরীদের আনুগত্য স্বীকার করে নেয়। বনু আমির মুহাম্মদের মৃত্যুর পরে রিদ্দা ("ধর্মত্যাগ") এ অংশ নিয়েছিলেন এবং এর পরিবর্তে মুসলমানদের বিরুদ্ধে ধর্মত্যাগীদের সাথে জোটবদ্ধ হয়েছিলেন। সেই সময়কালে গোত্রটিতে বেশ কয়েকজন সুপরিচিত আরবি কবি জন্ম নেয়। যার মধ্যে সর্বাধিক বিখ্যাত সাতটি ফাঁসি কবিতার লেখক লবিদ ইবনে রাবিয়া ছিলেন। অন্যান্য কবিরা হলেন 'একজন গুরুত্বপূর্ণ গোত্র প্রধান আমির ইবনুল তুফায়াল ; আল-রাই আল-নুমায়রি, জারির একজন প্রতিদ্বন্ধী; এবং মহিলা কবি লায়লা আল-আখালিয়্যাহ । লায়লা মজনু রোমান্টিক কাহিনীর চরিত্র কায়েস এবং লায়লার বনু আমিরের অন্তর্ভুক্ত ছিলেন।
শাখা
ডান|থাম্ব|300x300পিক্সেল| বনু 'আমির ইবনে সা'সাহ থেকে শাখা-প্রশাখার গোত্রদের একটি বংশক্রম। এই সংঘ গঠনকারী প্রধান গোত্রগুলি ছিল:
ইরাকের উকাইলিদ গোত্র ছাড়াও, আধুনিক গোত্রদের মধ্যে সুবায়, নজদের এবং বনু খালিদের কিছু অংশ বনু আমিরের উত্তরসূরী।
নবী মুহাম্মদের আমলে সামরিক অভিযান
গোত্রটি মুহাম্মদের সাথে সামরিক সংঘাতের সাথে জড়িত ছিল। উহুদ যুদ্ধের চার মাস পর বনু আমিরের একটি প্রতিনিধি দল মুহাম্মদের নিকটে এসে তাঁকে একটি উপহার প্রদান করে। আবু বারা মদিনায় অবস্থান করছিলেন। মুহাম্মদ সেই উপহার গ্রহণ করতে অস্বীকার করেন। কারণ এটি মুশরিকের কাছ থেকে এসেছিলো। তিনি আবু বারাকে ইসলাম গ্রহণ করতে বলেন। আবু বারা মুহাম্মাদকে কিছু মুসলমানকে নজদের লোকদের ইসলামে ডাকার জন্যে পাঠানোর অনুরোধ করেন। প্রথমে মুহাম্মদ এ সম্পর্কে বেশ ভয় পেয়েছিলেন, কারণ তিনি আশঙ্কা করেছিলেন যে এই মুসলিমদের কোন ক্ষতি হতে পারে। মুহাম্মদের দ্বিধায় আবু বারা মুহাম্মদের দূতদের নিরাপত্তার নিশ্চয়তা দিয়েছিলেন।
ইবনে ইসহাকের জীবনী দাবি করেছে যে তাদের কাছে চল্লিশ জনকে প্রেরণ করা হয়েছিল; তবে সহিহ আল বুখারী অনুযায়ী এখানে সত্তর জন ছিল - আল-মুন্ধির ইবনে আমর, বানু সা'ইদার অন্যতম একজন, দলটির নেতৃত্ব দেন। দলের সদস্যগণ কুরআন ও আইনশাস্ত্রে সবচেয়ে সেরা এবং সর্বাধিক জ্ঞানী ছিল ।
মুহাম্মদ ৬২৯ সালের জুন মাসে সুজা ইবন ওহাব আল-আসাদি অভিযানের জুন নির্দেশ দেন।
ছোট বিঘাই ইউনিয়ন
ছোট বিঘাই বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।
আয়তন
ছোট বিঘাই ইউনিয়নের আয়তন ৭,০০০ একর।
প্রশাসনিক কাঠামো
ছোট বিঘাই ইউনিয়ন পটুয়াখালী সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ছোট বিঘাই ইউনিয়নের মোট জনসংখ্যা ১৯,৬৩০ জন। এর মধ্যে পুরুষ ৯,৮৪৪ জন এবং মহিলা ৯,৭৮৬ জন। মোট পরিবার ৪,২২০টি।
শিক্ষা
২০১১ সালের আদমশুমারি অনুযায়ী ছোট বিঘাই ইউনিয়নের সাক্ষরতার হার ৫০.৬%।
নেভাহ জ্যানি গ্যালিগোস হত্যাকাণ্ড
নেভাহ জ্যানি গ্যালিগোস (আগস্ট ১, ২০০৪ - সেপ্টেম্বর ২১, ২০০৭) কলোরাডোর ডেনভারের একটি শিশু ছিল যাকে তার মায়ের লিভ-ইন বয়ফ্রেন্ড হত্যা করেছিল। তার মৃত্যুর পর, ডেনভারের মানব সেবা বিভাগ বলেছে যে তারা তাদের এজেন্সির উন্নতি করবে।
মৃত্যু
২০০৭ সালের ২১ শে সেপ্টেম্বর ডেনভার পুলিশ ডিপার্টমেন্ট নেভারের মা মিরিয়াম গ্যালেগোসের কাছ থেকে ৯১১ নম্বরে ফোন পায়। তিনি দাবি করেছিলেন যে তার মেয়েকে অপহরণ করা হয়েছে, তার হাত থেকে ছিনিয়ে নেওয়া হয়েছে। গ্যালেগোস অনুমিত অপহরণকারী এবং তিনি যে গাড়িতে ছিলেন তার একটি বিবরণ দিয়েছিলেন, তিনি যোগ করেছিলেন যে তিনি যাত্রী ছিলেন এবং তিনি চালককে দেখতে অক্ষম ছিলেন। গ্যালেগোস পুলিশকে তার অ্যাপার্টমেন্টে প্রবেশের অনুমতি দিয়েছিলেন যাতে তারা তাদের অনুসন্ধানে সহায়তা করার জন্য তার মেয়ের একটি ছবি পেতে পারে। একবার অ্যাপার্টমেন্টের ভিতরে পুলিশ লক্ষ্য করেছিল "বসার ঘরের মেঝেতে একটি কাগজের তোয়ালে যার উপর রক্ত বা অন্য কোনও ধরনের শারীরিক তরল ছিল"।
সেদিনের পরে, গ্যালিগোস পুলিশের প্রশ্নের উত্তর দিতে সম্মত হন। তিনি তাদের বলেছিলেন যে তিনি কর্মস্থলে একটি টেলিফোন কল পেয়েছিলেন। একই দিন তিনি ৯৯১টিরও বেশি কল করেছিলেন। কলটি তার বয়ফ্রেন্ডের কাছ থেকে ছিল যার নাম তিনি অ্যাঞ্জেল মন্টোয়া বলেছিলেন। তিনি তাকে বাড়িতে আসতে বলেছিলেন কিন্তু কেন তা ব্যাখ্যা করেননি। গ্যালিগোস কাজ ছেড়ে বাড়ি চলে যায়। যখন তিনি তার অ্যাপার্টমেন্টে প্রবেশ করলেন তখন তিনি তার মেয়ে নেভাকে শ্বাস বন্ধ অবস্থায় দেখতে পান। তিনি দাবি করেছিলেন যে তিনি "নেভায় বায়ু প্রবেশ করার" চেষ্টা করেছিলেন কিন্তু তাকে পুনরুজ্জীবিত করতে পারেননি। তিনি পুলিশকে জানান যে তিনি এবং মনতোয়া অ্যাম্বুলেন্স না ডাকার সিদ্ধান্ত নিয়েছেন কিন্তু পরিবর্তে নেভাহের মৃতদেহকে একটি "সাদা আবর্জনার ব্যাগে" রাখার সিদ্ধান্ত নিয়েছেন, যা তারা তারপরে একটি "কালো আবর্জনাব্যাগের" ভিতরে রাখে এবং ব্যাগকরা দেহটি একটি ডাফেল ব্যাগে রেখেছিলেন।   তিনি দাবি করেছিলেন যে তিনি এবং মনতোয়া ভবন ছেড়ে চলে যান এবং তিনি ডাফেল ব্যাগ নিয়ে অন্য পথে চলে যান। সাক্ষাত্কারের সময় পুলিশ গ্যালেগোসকে মনতোয়ার একটি ছবি দেখায়, যার পুরো নাম অ্যাঞ্জেল রে মনতোয়া। তিনি নিশ্চিত করেছেন যে ছবিটি তার।
২০০৭ সালের ২৪ সেপ্টেম্বর, নিখোঁজ হওয়ার তিন দিন পর, লাল প্যান্ট, কার্টুন চরিত্র আঁকা লাল শার্ট ও গোলাপি টেনিস জুতা পরিহিত নেভাহর মৃতদেহ গাছের স্টাম্পের নিচে একটি খাদে একটি নীচে একটি সাদা প্লাস্টিকের আবর্জনার ব্যাগে পাওয়া যায়। তাকে দম্পতির অ্যাপার্টমেন্ট থেকে প্রায় ২ মাইল (৩.২ কিলোমিটার) দূরে পাওয়া গেছে। মৃত্যুর সময় অনির্ধারিত ছিল, যদিও পরে  শ্বাসরোধের জন্য নির্ধারিত হয়েছিল।   ২০০৭ সালের ২৫ শে সেপ্টেম্বর, তার জন্য মোমবাতি প্রজ্বলন অনুষ্ঠিত হয়, যেখানে কয়েক ডজন লোক নেভাহকে পাওয়া যাওয়া উপত্যকায় ফুল এবং স্টাফড খেলনা রাখে। ২০০৭ সালের ২ রা নভেম্বর নেভাকে একটি স্থায়ী স্মৃতিসৌধ উৎসর্গ করা হয়।
কমার্সিয়াল টাইমস
কমার্সিয়াল টাইমস, একটি চাইনিজ ভাষার আর্থিক সংবাদপত্র, যা তাইওয়ানে প্রকাশিত হয় এবং চায়না টাইমস মিডিয়া গ্রুপের মালিকানাধীন। এটি বর্তমানে দ্বীপের বৃহত্তম আর্থিক সংবাদপত্র। তাইওয়ানের অবস্থানের কারণে এটি প্রায়শই বৈদ্যুতিন এবং উচ্চ প্রযুক্তির উৎপাদন শিল্প সম্পর্কে ব্রেকিং নিউজের উৎস হয়ে থাকে।
২০০৩ নম পেন দাঙ্গা
২০০৩ সালের জানুয়ারিতে, কম্বোডিয়ার সংবাদপত্রের একটি নিবন্ধ মিথ্যা অভিযোগ করেছিল যে একজন থাই অভিনেত্রী সুভানান্ত কঙ্গিং দাবি করেছেন আংকর ওয়ত থাইল্যান্ডের অন্তর্গত। কম্বোডিয়ার অন্যান্য মুদ্রণ ও বেতার মাধ্যম রিপোর্টটিকে তুলে ধরে এবং জাতীয়তাবাদী আবেগকে উস্কানি দেয়। ফলস্বরূপ ২৯ জানুয়ারি নম পেনে দাঙ্গা হয়েছিল, যেখানে থাই দূতাবাস পুড়িয়ে দেওয়া হয়েছিল এবং থাই ব্যবসায়িক বাণিজ্যিক সম্পত্তি ভাঙ্গা হয়েছিল। দাঙ্গার তাতৎক্ষণিক প্রভাব পড়ে থাইল্যান্ড ও কম্বোডিয়ার মধ্যে স্পর্শকাতর ঐতিহাসিক সম্পর্কে, পাশাপাশি অর্থনৈতিক, সাংস্কৃতিক ও উভয় দেশের মধ্যে জড়িত রাজনৈতিক বিষয়গুলোতে প্রতিফলিত হয়।
ঐতিহাসিক
ঐতিহাসিকভাবে, শ্যামদেশ (অধুনা থাইল্যান্ড) এবং কম্বোডিয়ার মধ্যে সম্পর্ক অত্যন্ত স্পর্শকাতর হয়ে উঠেছে, যেটি প্রদেশগুলোর জাতি রাষ্ট্রের পরিবর্তে শহরভিত্তিক রাষ্ট্র বিভাগে প্রতিফলিত হয়। এই শহর ভিত্তিক রাষ্ট্রগুলো, রাজনৈতিক, সামরিক শক্তি ও করদ রাজ্যের দ্বিপাক্ষিক সম্পর্ক দ্বারা সাম্রাজ্যসমূহে কমবেশী একত্রিত ছিল। ১৪শ শতাব্দীতে, থাই শক্তিকেন্দ্র সুখোথাই থেকে দক্ষিণে আয়ুত্থাইয়া পৌঁছেছিল, যেখানে খ্‌মের সাম্রাজ্যের অংশবিশেষ গঠিত হয়েছিল। এর শক্তি বৃদ্ধির সাথে সাথে আয়ুত্থাইয়া থেকে আঙ্করের প্রতি ভীতিপ্রদর্শন বেড়ে গিয়েছিল এবং ১৫শ শতাব্দীতে আঙ্কর নিজেই পরিত্যক্ত হয়েছিল।
অর্থনৈতিক
১৯৮০ ও ১৯৯০-এর দশকে থাইল্যান্ডের দ্রুত অর্থনৈতিক অগ্রগতিতে এটি দক্ষিণপূর্ব এশিয়ায় অন্যতম শক্তিশালী অর্থনীতি হয়ে উঠেছিল। বিপরীতভাবে, কম্বোডিয়াকে অর্থনৈতিকভাবে দুর্বল করে রেখেছিল, কম্বোডিয়ার গৃহযুদ্ধ, খ্‌মের রুজ সরকার এবং গণপ্রজাতন্ত্রী কাম্পুচিয়া র পরবর্তী সরকার, যা জাতিসংঘের স্বীকৃতি সুরক্ষিত করতে ব্যর্থ হয়েছিল। ফলস্বরূপ, থাই ব্যবসাগুলো কম্বোডিয়ার অর্থনীতি আংশিকভাবে প্রভাবিত করছিল এবং অসন্তোষ বৃদ্ধি পাচ্ছিল।
সাংস্কৃতিক
কম্বোডিয়ার তুলনায় থাইল্যান্ডের অনেক বেশি জনসংখ্যা রয়েছে এবং পাশ্চাত্য প্রভাবগুলোতে এটি আরও উন্মুক্ত। এই কারণগুলো থাইল্যান্ডকে কম্বোডিয়ার সংগীত ও টেলিভিশনে একটি উল্লেখযোগ্য সাংস্কৃতিক প্রভাব রাখতে সাহায্য করেছে। এটিতে অনেক কম্বোডীয়দের একটি ধারণা তৈরি হয়েছে যে থাইরা তাদের প্রতিবেশীদের প্রতি অহংকারী এবং বর্ণবাদী।
খ্‌মের ও থাইদের মধ্যে বিতর্ক ও ভুল বোঝাবুঝির দীর্ঘ ইতিহাস রয়েছে। উভয় পক্ষের দ্বন্দ্ব ও দাবির ফলে প্রচুর অসন্তোষের সৃষ্টি হয়; যদিও থাইল্যান্ডের এবং কম্বোডিয়ার সংস্কৃতি প্রায় একই রকম। দক্ষিণ পূর্ব এশিয়ার অন্য কোনও দেশের সংস্কৃতি কম্বোডিয়ার মত থাইল্যান্ডের সংস্কৃতির সঙ্গে অনুরূপ নয়। থাইদের প্রতি খ্‌মেরদের দীর্ঘ অসন্তোষের মূল কারণ হল খেমার সাম্রাজ্যের সময় থেকে তাদের প্রতি প্রত্যাখানের অনুভূতি যদিও থাইরা ওই অঞ্চলে প্রভাবশালী রয়ে গেছে। দুই দেশের ইতিহাস এবং খেমার সাম্রাজ্যকালের বিভিন্ন ব্যাখ্যা রয়েছে। "এই অজ্ঞতা একটি উল্লেখযোগ্য সংখ্যার শিক্ষিত থাই এবং ক্ষমতাসীন শ্রেণীর সদস্যদের, খোম এবং খ্‌মের মধ্যে পার্থক্য করে, দুটি পৃথক জাতিগত গোষ্ঠী হিসেবে বিবেচনা করার প্রতিফলনে প্রতিফলিত হয়"। তারা আরো জোরালোভাবে বলে যে, "খোম ছিল খেমার নয়, যারা আঙ্কর ওয়াট এবং আঙ্কর থম এ রাজকীয় মন্দিরের অঞ্চলগুলো নির্মাণ করেছিলেন এবং পৃথিবীর সত্যিকারের মহিমান্বিত প্রাচীন সাম্রাজ্যগুলোর একটি প্রতিষ্ঠা করেছিলেন। ১৯ শতকে, "খেমের রাজত্ব দুটি শক্তিশালী প্রতিবেশী, থাইল্যান্ড পশ্চিমে ও পূর্বে ভিয়েতনামের কবল থেকে অল্পের জন্য নিস্তার পায়" এর ফলে অনেক খেমারের মধ্যে একটি ভয় সৃষ্টি হয়েছিল যে পার্শ্ববর্তী দেশটি খেমারের অস্তিত্ব দখল করতে এবং মুছে ফেলতে পারে।
দাঙ্গার কারণ
দাঙ্গা শুরু হবার সময় শক্তিশালী জাতীয়তাবাদী অনুভূতি উপস্থিত ছিল তাতে কোন সন্দেহ নেই। "জাতীয়তাবাদ বহু বছর ধরে দুই দেশের রাজনৈতিক নেতাদের নিজস্ব অগণিত রাজনৈতিক স্বার্থ চরিতার্থ করতে শোষিত হয়েছে"। কেউ কেউ যুক্তি দিয়েছিলেন যে, সিপিপির দাঙ্গা সুপরিকল্পনাতে একটি রাজনৈতিক উৎসাহ ছিল। মাম সোনাদোর গ্রেফতারের পর, "নম পেনের রাজ্যপাল চিয়া সোফারা, ক্রমবর্ধমান জনপ্রিয় সিপিপি রাজনীতিবিদকে (যাকে হু সেনকে প্রধানমন্ত্রীর প্রার্থী হিসেবেপ্রতিদ্বন্দিতা করার জন্য সম্মুখে করা হয়েছিল) বরখাস্ত করা হয়েছিল"।   ঘটনাচক্রে অথবা নয়, ২০০৩ সালের দাঙ্গার পরবর্তী পরিণাম, কম্বোডিয়ার প্রধানমন্ত্রীর জন্য লাভজনক ছিল।
দাঙ্গা
২৯ জানুয়ারী, দাঙ্গাকারকেরা নম পেনে থাই দূতাবাসে হামলা করে, ভবনটি ধ্বংস করে দেয়। উচ্ছৃঙ্খল জনতা প্রধানমন্ত্রী থাকসিন সিনাওয়াত্রা পরিবারের মালিকানাধীন থাই এয়ারওয়েজ ইন্টারন্যাশনাল এবং শিন কর্পসহ থাই মালিকানাধীন ব্যবসায় প্রাঙ্গণগুলোতেও আক্রমণ চালায়। সম্মানিত রাজা ভূমিবল আদুলাদেজের জ্বলন্ত প্রতিকৃতি হাতে একজন কম্বোডিয়াবাসীর একটি আলোকচিত্র অনেক থাই লোককে প্রকুপিত করে।
থাই সরকার কম্বোডিয়ায় থাই নাগরিকদের উদ্ধার করতে সামরিক বিমান পাঠিয়েছিল যদিও, থাইল্যান্ড নিবাসী ব্যাংককে কম্বোডিয়ার দূতাবাসের সামনে বিক্ষোভ করেন।
কম্বোডিয়ার থাই রাষ্ট্রদূতসহ কেউ কেউ, এ সময়, দাবী করেন যে ২৯ জানুয়ারি ২০০৩ দাঙ্গাটি সুপরিকল্পিত ছিল। কম্বোডিয়ার এবং থাইল্যান্ডবাসীরা একযোগে অনলাইন আলোচনায় বলেছিল, "বিক্ষোভের পেছনে হুন সেন এবং কম্বোডিয়ান পিপলস পার্টির উপাদানগুলো ছিল"। এটা উল্লেখ করা উচিত যে কম্বোডিয়ার প্রধানমন্ত্রী দাঙ্গার মাত্র দুই দিন আগেই একটি বক্তৃতা করেছিলেন, যা থাইল্যান্ডের অভিনেত্রীর মন্তব্য বিষয়টি আরও চাঙ্গা করে দিয়েছিল। এছাড়া "ক্ষিপ্ত থাই রাষ্ট্রদূতের, কম্বোডিয়ার পররাষ্ট্রমন্ত্রী, পুলিশ ও প্রতিরক্ষা মন্ত্রণালয়কে, মরিয়া ডাকগুলো দেওয়া সত্ত্বেও কম্বোডিয়ার সরকারি কর্মকর্তা এবং পুলিশ, উন্মত্ত জনটাকে শান্ত করার জন্য খুব সামান্য কিছু পদক্ষেপ নিয়েছিলেন"। থাই দূতাবাসটি, অভ্যন্তরীণ মন্ত্রণালয় এবং সিপিপি সদর দফতরের খুব কাছাকাছি ছিল।
দাঙ্গা পরবর্তী সময়কাল
থাই সরকার কম্বোডিয়ার সাথে দাঙ্গার পর দেশটির সীমান্ত বন্ধ করে দেয়, তবে কেবল থাই ও কম্বোডীয় নাগরিকদের জন্যই। কোনও সময়ে সীমান্ত, বিদেশী বা পাশ্চাত্য পর্যটকদের জন্য বন্ধ ছিল না। থাই দূতাবাস ধ্বংসের জন্য কম্বোডিয়ার সরকার ৬ মিলিয়ন মার্কিন ডলার ক্ষতিপূরণ প্রদানের পর সীমান্তটি ২০০৩ সালের ২১ মার্চ পুনরায় খোলা হয়েছিল। ২০০৬ সালে থাই প্রধানমন্ত্রী থাকসিন সিনাওয়াত্রার বিরুদ্ধে এক সমাবেশে জাতিসংঘের প্রাক্তন রাষ্ট্রদূত আসদা জয়নামা এবং ভিয়েতনামের প্রাক্তন রাষ্ট্রদূত সুপাপং জয়নামাসহ প্রভাবশালী থাই কূটনীতিকরা অভিযোগ করেছিলেন যে ক্ষতিপূরণের মাত্র অর্ধেকই প্রকৃতপক্ষে প্রদান করা হয়েছিল। থাই পররাষ্ট্র মন্ত্রণালয় এই অভিযোগ অস্বীকার করেছিল। কম্বোডিয়ার সরকার থাই ব্যবসাগুলোকে ক্ষতিগ্রস্ত হওয়ার ক্ষতিপূরণের জন্য আলাদাভাবে বোঝাপড়া করতে রাজি হয়েছিল।
সুলতান বিন আবদুল আজিজ
সুলতান বিন আবদুল আজিজ আল সৌদ (১৯২৫ - ২২ অক্টোবর ২০১১) (سلطان بن عبدالعزيز آل سعود) (সুলতান আল-খাইর (سلطان الخير, উত্তমের সুলতান নামেও পরিচিত) ছিলেন সৌদি আরবের যুবরাজ। তিনি ২০০৫ সাল থেকে ২০১১ সাল পর্যন্ত যুবরাজ পদে ছিলেন।
প্রারম্ভিক জীবন
সুলতান ১৯২৫ সালে রিয়াদে জন্মগ্রহণ করেন। তিনি বাদশাহ আবদুল আজিজের ১২তম পুত্র। তার মা হাসা বিনতে আহমেদ আল সুদাইরি। সুদাইরি ভ্রাতৃবৃন্দের মধ্যে তিনি দ্বিতীয় ছিলেন। অন্যান্য ভাইদের মত তিনিও রাজ দরবারের বিভিন্ন বিষয়ে শিক্ষালাভ করেছেন।
সরকারি দায়িত্ব
১৯৪০ সালে তাকে রিয়াদের গভর্নর নাসের বিন আবদুল আজিজের ডেপুটি নিয়োগ দেয়া হয়। ১৯৪৭ সালে তিনি নাসেরের স্থলে গভর্নর হিসেবে নিয়োগ পান। এসময় জাতীয় প্রশাসনিক ব্যবস্থা গড়ে তুলতে তিনি বাদশাহ আবদুল আজিজকে সহায়তা করেছেন। ১৯৪৭ সালে তিনি দাম্মাম থেকে রিয়াদ পর্যন্ত আরামকোর রেলপথ নির্মাণ কাজের তদারক করেছেন। ১৯৫৩ সালে তিনি দেশের প্রথম কৃষ্টিমন্ত্রী হন। ১৯৫৫ সালে তিনি যোগাযোগমন্ত্রী হন।
ড্যানিয়েল ওয়াট
ড্যানিয়েল নিকোল ওয়াট (জন্মঃ ২২ এপ্রিল ১৯৯১) হলেন একজন ইংল্যান্ড আন্তর্জাতিক প্রমিলা ক্রিকেটার। তিনি সাধারণত ডান-হাতে ব্যাট ও ডান-হাতি অফব্রেক বল করে থাকেন। ড্যানিয়েল ব্যাট এবং বলে উভয়েই একজন অল-রাউন্ডার হিসেবে সমান দক্ষতা প্রদর্শন করেছেন।
সুলতান বিন আবদুল আজিজ
প্রতিরক্ষা ও বিমান মন্ত্রী
১৯৬৩ সালে ফয়সাল বিন আবদুল আজিজ তাকে প্রতিরক্ষা ও বিমান মন্ত্রী হিসেবে নিয়োগ দেন। তিনি সৌদি সশস্ত্র বাহিনীর উন্নয়নে ভূমিকা রেখেছেন। বাদশাহ ফয়সালের শাসনামলে সুলতান ইয়েমেন নিয়ে আগ্রহী ছিলেন। বাদশাহ খালিদের শাসনামলে তার প্রভাব হ্রাস পায়। তার সময়ে সৌদি আরব ছিল মার্কিন অস্ত্রের সর্ববৃহৎ আমদানিকারক। মার্কিন-সৌদি মিত্রতার তিনি অন্যতম শক্ত সমর্থক ছিলেন।
১৯৬৫ সালে তিনি ব্রিটিশ এয়ারক্রাফট কর্পোরেশনের সাথে চুক্তি করেন। তিনি ইয়েমেনের গৃহযুদ্ধের একজন বিশেষজ্ঞ ছিলেন। ১৯৯৯ সালে তিনি ইরান সফর করেছেন। এটি ছিল ১৯৭৯ সালের পর কোনো সৌদি মন্ত্রী ইরানে রাষ্ট্রীয় সফর।
যুবরাজ
২০০৫ সালের ১ আগস্ট সুলতান বিন আবদুল আজিজ যুবরাজ হিসেবে নিয়োগ পান। বাদশাহ ফাহাদের মৃত্যুর ফলে এসময় তিনি সুদাইরি ভ্রাতৃবৃন্দের প্রধান ছিলেন।
অন্যান্য দায়িত্ব
সুলতান সৌদি আরবের মহাপরিদর্শক হিসেবে দায়িত্বপালন করেছেন। তিনি সৌদি বিমান সংস্থার বোর্ডের চেয়ারম্যান ছিলেন। চেয়ারম্যানের পদে থাকাকালে তিনি সৌদি বিমানবন্দরে ধূমপান নিষিদ্ধ করেছিলেন। ১৯৮৬ সালে তিনি বন্যপ্রাণী সংরক্ষণের জন্য সৌদি জাতীয় কমিশন গঠন করেছেন। তিনি ইসলামি বিষয়ের উচ্চতর কাউন্সিলের চেয়ারম্যান হিসেবেও কাজ করেছেন। এই কাউন্সিল পৃথিবীর বিভিন্ন মুসলিম সম্প্রদায়কে আর্থিক সহায়তা প্রদান করে।
শিক্ষায় ভূমিকা
তিনি প্রিন্স সুলতান বিন আবদুল আজিজ ইন্টারন্যাশনাল প্রাইজ ফর ওয়াটারের প্রতিষ্ঠাতা। ২০০২ সালে এটি চালু হয়। বাদশাহ ফাহাদ বিশ্ববিদ্যালয়ে তার নামে পরিবেশ প্রকৌশলের চেয়ার রয়েছে। তার সাথে অক্সফোর্ড বিশ্ববিদ্যালয়ের শিক্ষা সংক্রান্ত চুক্তির ফলে সৌদি শিক্ষার্থীরা বিভিন্ন মানবিক বিজ্ঞানের উপর ব্যাচেলর, মাস্টার্স ও পিএইচডি পর্যায়ে পড়ার সুযোগ পায়।
দাতব্য কর্ম
১৯৯৫ সালে তিনি দাতব্য সংস্থা সুলতান বিন আবদুল আজিজ আল সৌদ ফাউন্ডেশন স্থাপন করেন। এই ফাউন্ডেশন বিভিন্ন দেশে কেন্দ্র স্থাপন করেছে।
বিতর্ক
২০০২ সালে ১১ সেপ্টেম্বরের হামলায় ক্ষতিগ্রস্তদের পরিবার আদালতে সুলতানসহ বিভিন্ন উচ্চপদস্থ সৌদি কর্মকর্তার বিরুদ্ধে আলকায়েদাকে সহায়তার অভিযোগ করে। তবে প্রয়োজনীয় প্রমাণের অভাবে মার্কিন ফেডারেল আদালতের বিচারক মামলা খারিজ করে দেন।
ব্যক্তিগত জীবন
সুলতানের অন্যতম কন্যা রিমা বর্তমান যুবরাজ মুহাম্মদ বিন নায়েফের স্ত্রী।
অসুস্থতা
২০০৪ সালে সুলতানের কোলন ক্যান্সার ধরা পড়ে। ২০০৯ সালে তিনি আলঝেইমারে আক্রান্ত হন।
মৃত্যু
২০১১ সালের ২২ অক্টোবর সুলতান বিন আবদুল আজিজ নিউ ইয়র্কের নিউ ইয়র্ক-প্রেসবাইটেরিয়ান হাসপাতালে মৃত্যুবরণ করেন।
২৪ অক্টোবর তার মরদেহ নিউ ইয়র্ক থেকে রিয়াদ আনা হয়। ২৫ অক্টোবর রিয়াদের ইমাম তুর্কি বিন আবদুল্লাহ মসজিদে তার জানাজা অনুষ্ঠিত হয়। রিয়াদের আল আউদ কবরস্থানে তাকে দাফন করা হয়েছে। তার জানাজায় বিভিন্ন দেশের প্রতিনিধিরা অংশ নিয়েছেন।
সম্মাননা
সুলতান নিম্নোক্ত সম্মাননা ও পদক লাভ করেছেন:
২০১১ সালে তাকে মরণোত্তর বাদশাহ খালিদ পুরস্কার দেয়া হয়।
ইন্দ্রাণী (১৯৫৮-এর চলচ্চিত্র)
ইন্দ্রাণী হল একটি জনপ্রিয় বাংলা রোম্যান্টিক চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি ১৯৫৮ সালে এইচ এন সি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং পাহাড়ী সান্যাল।
জনি লিভার
জনি লিভার (জন্ম:১৪ আগস্ট ১৯৫৭) হলেন একজন ভারতীয় চলচ্চিত্র অভিনেতা যিনি হিন্দি চলচ্চিত্রে কৌতুক অভিনেতা হিসাবে বেশি পরিচিত। লিভার ভারতে প্রথম স্ট্যান্ড আপ কমেডিয়ান হিসাবে পারফম করেন। লিভার ফিল্মফেয়ার শ্রেষ্ঠ কমেডিয়ান পুরস্কারের জন্য তের বার মনোনীত হন এবং দিওয়ানা মাস্তানা (১৯৯৭) ও দুলহে রাজা (১৯৯৮) চলচ্চিত্রে অভিনয়ের জন্য দুবার ফিল্মফেয়ার পুরস্কার অর্জন করে। তিনি ১৯৮৪ সালে চলচ্চিত্রে কাজ শুরু করেন এবং এ যাবত ১০০ এর বেশি চলচ্চিত্রে অভিনয় করেছেন।
ব্যক্তিগত জীবন
জনি লিভার সুজাতাকে বিয়ে করেন। তাদের ২ সন্তান রয়েছে। ১ মেয়ে জ্যামি লিভারও একজন স্ট্যান্ডআপ কমেডিয়ান এবং ১ ছেলের নাম জেসি।
লিভার একজন খ্রিষ্টান ধর্মের অনুসারী। এ সম্পর্কে তিনি বলেন: এটা ঈশ্বরের ইচ্ছা ছিল। আমি সর্বদা একজন ধার্মিক ব্যক্তি ছিলাম, তবে একটি ঘটনা আমার জীবনকে বদলে দেয়। আমার ছেলে ক্যান্সারে আক্রান্ত ছিল। আমি অসহায় হয়ে ঈশ্বরের কাছে সাহায্য প্রার্থনা করেছিলাম। আমি চলচ্চিত্রে কাজ বন্ধ করে দিয়েছি এবং তাঁর জন্য প্রার্থনা করার জন্য আমার সমস্ত সময় ব্যয় করেছি। দশ দিন পরে, যখন তাকে একটি পরীক্ষার জন্য নেওয়া হয়েছিল, তখন ক্যান্সার অদৃশ্য হয়ে যাওয়ার কারণে চিকিৎসকরা অবাক হয়েছিলেন। এটা আমার জন্য একটি নতুন জীবনের শুরু ছিল।
তিন বোন
অনুবাদ
রুশ ভাষায় লিখিত ত্রি সেস্ত্রি নাটকটি তিন বোন নামে বাংলায় অনুবাদ করেন জি এইচ হাবীব।
বিজনেস২৪-৭
এমিরেটস বিজনেস ২৪/৭, ছিল সংযুক্ত আরব আমিরাতের দুবাইতে প্রকাশিত একটি সংবাদপত্র। কাগজটি এর প্রিন্ট সংস্করণটি জুলাই ২০১০ এ বন্ধ করে দিয়েছে এবং তখন থেকেই এটি একটি অনলাইন প্রকাশনা হয়ে দাঁড়িয়েছে।
বাঁকা জংশন রেলওয়ে স্টেশন
বাঁকা জংশন রেলওয়ে স্টেশন হল বাঁকা জেলার সবচেয়ে বড় রেলওয়ে স্টেশন, বিহার (স্টেশন কোড BAKA ) এবং এটি বাঁকা শহরে পরিষেবা দেয়।  এটি ভারতীয় রেলওয়ের পূর্ব রেলওয়ে জোনের মালদা রেলওয়ে বিভাগের অধীনে পড়ে। এটি ভারতীয় শহর পাটনা, ভাগলপুর, জামালপুর, জাসিদি এবং দুমকার সাথে দৈনিক যাত্রীবাহী এবং এক্সপ্রেস ট্রেনের মাধ্যমে সংযুক্ত। অক্টোবর ২০১৬ পর্যন্ত, চারটি প্যাসেঞ্জার ট্রেন এবং একটি এক্সপ্রেস ট্রেনের উৎপত্তি হয় এবং ঠিক ততগুলো ট্রেন রেলওয়ে স্টেশন থেকে ছেড়ে যায়।
ইতিহাস
এটি ভারতীয় রেলওয়ের পূর্ব রেলওয়ে অঞ্চলের একটি রেলওয়ে স্টেশন এবং ১ জোড়া এক্সপ্রেস ট্রেন স্টেশন থেকে উৎপন্ন হয় এবং শেষ হয়। এটি ২০০৪ সালে তৈরি করা হয় এবং প্রতিদিনের যাত্রী এবং পণ্য ট্রেনেও পরিষেবা প্রদান করে।
ইটবাড়িয়া ইউনিয়ন
আয়তন
ইটবাড়িয়া ইউনিয়নের আয়তন ৬,৮২৩ একর।
প্রশাসনিক কাঠামো
ইটবাড়িয়া ইউনিয়ন পটুয়াখালী সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ইটবাড়িয়া ইউনিয়নের মোট জনসংখ্যা ২১,৪৭৮ জন। এর মধ্যে পুরুষ ১০,৫১৫ জন এবং মহিলা ১০,৯৬৩ জন। মোট পরিবার ৪,৪৯২টি।
শিক্ষা
২০১১ সালের আদমশুমারি অনুযায়ী ইটবাড়িয়া ইউনিয়নের সাক্ষরতার হার ৫৬.৪%।
মুজরা
পটভূমি এবং ইতিহাস
এটি ঠুমরি এবং গজল সহ দেশীয় সঙ্গীতের সাথে দেশীয় ধ্রুপদী কত্থক নৃত্যের উপাদানগুলিকে একত্রিত করে। এতে আকবর থেকে বাহাদুর শাহ জাফরের শাসনকাল পর্যন্ত সম্রাটদের মতো অন্যান্য মুঘল আমলের কবিতাও রয়েছে। মুজরা ঐতিহ্যগতভাবে মেহফিলে এবং কথাস নামক বিশেষ বাড়িতে করা হত। উপমহাদেশে মুঘল শাসনামলে, দিল্লি, লক্ষ্ণৌ, জয়পুরের মতো জায়গায়, মুজরা করার ঐতিহ্য ছিল একটি পারিবারিক শিল্প এবং প্রায়ই মা থেকে মেয়ের কাছে চলে যেত। অভিজাত শ্রেণীর কাছে তাদের প্রবেশাধিকারের কারণে এই গণিকা বা তাওয়াইফদের কিছু ক্ষমতা এবং প্রতিপত্তি ছিল এবং তাদের মধ্যে কিছু সংস্কৃতির কর্তৃপক্ষ হিসাবে পরিচিত হয়েছিল। কিছু সম্ভ্রান্ত পরিবার তাদের ছেলেদের তাদের কাছ থেকে শিষ্টাচার এবং কথোপকথনের শিল্প শেখার জন্য তাদের কাছে পাঠাত। তাদের কখনও কখনও নাচ গার্ল বলা হত যার মধ্যে নর্তক, গায়ক এবং তাদের পৃষ্ঠপোষক নবাবদের খেলার সাথী অন্তর্ভুক্ত ছিল।
আজকের দিন
আধুনিক মুজরা নৃত্যশিল্পীরা পাকিস্তানের মতো ঐতিহ্যবাহী মুঘল সংস্কৃতি প্রচলিত দেশগুলিতে বিবাহ, জন্মদিন এবং ব্যাচেলর পার্টির মতো অনুষ্ঠানে পারফর্ম করে। অল্প পরিমাণে, পাকিস্তানের নৃত্যশিল্পীরা প্রায়ই জনপ্রিয় স্থানীয় সঙ্গীতের সাথে আধুনিক রূপের মুজরা পরিবেশন করে।
২০০৫ সালে, যখন মহারাষ্ট্র রাজ্য জুড়ে ডান্স বার বন্ধ হয়ে গিয়েছিল, তখন অনেক প্রাক্তন বার গার্ল মুম্বাইয়ের গ্রান্ট রোড এলাকায় কেনেডি ব্রিজের কাছে 'কংগ্রেস হাউস'-এ চলে গিয়েছিল, মুজরার জন্য শহরের প্রাচীনতম কেন্দ্র, এবং সেখানে মুজরা করতে শুরু করেছিল। ভারতের আগ্রা এবং পাকিস্তানের লাহোর ও করাচিতে মহিলাদের মুজরা প্রশিক্ষণ দেওয়া হয়। করাচির ডন সংবাদপত্র লাহোরের হীরা মান্ডি এলাকাকে বর্ণনা করে, "পাকিস্তানের প্রাচীনতম নিষিদ্ধ পল্লি ছিল বহু শতাব্দী ধরে, ঐতিহ্যবাহী আদিরসাত্মক নর্তক, সঙ্গীতশিল্পী এবং পতিতাদের কেন্দ্রস্থল।"
ভারতীয় উপমহাদেশের অনেক এলাকায়, তাদের বিভিন্ন নামে ডাকা হয় – যেমন উত্তর ভারত এবং পাকিস্তানে তাদের তাওয়াইফ বলা হয় (হিন্দি এবং উর্দুভাষী অঞ্চলে) এবং বাংলায় বাইজি যেখানে বাবুরা মহিলাদের সাথে যৌন মজা করত।
জনপ্রিয় সংস্কৃতিতে
মুজরাকে সাধনা (১৯৫৮), পাকিজাহ (১৯৭২), উমরাও জান (১৯৮১), জিন্দেগি ইয়া তুফান (১৯৫৮) এবং দেবদাস (১৯৫৫) বা অতীতের মুঘল শাসন এবং এর সংস্কৃতি দেখানো অন্যান্য বলিউড চলচ্চিত্রে চিত্রিত করা হয়েছে। নারী নর্তককে তার চাল-চলনে আরও সাবলীল করে তুলতে এবং আরও শৈল্পিক ও নারীসুলভ হতে নাচকে উন্নত করা হয়েছে এবং আরও নৃত্য কোরিওগ্রাফি দিয়ে শেখানো হয়। মহিলারা সাধারণত জনসাধারণের দৃষ্টির কেন্দ্রবিন্দু এবং দীর্ঘ সময় ধরে নাচ এবং দর্শকদের বিনোদন দিতে পারে।
আঞ্জুমান (১৯৭০) এর মতো পাকিস্তানের ললিউড চলচ্চিত্রে, সিনেমা শেষ হওয়ার আগে অনেক মুজরা নৃত্য পরিবেশিত হতে দেখা যায়।
শোগার্লস নামে পাকিস্তানের মুজরা নৃত্যশিল্পীদের নিয়ে একটি তথ্যচিত্র ২০২১ সালে প্রকাশিত হয়েছিল।
প্রাকৃত
থাম্ব|এই চিত্রটি ইন্দো-ইউরোপীয় ভাষা থেকে বাঙালি ভাষার উৎপত্তিকে চিত্রিত করে প্রাকৃত ভাষা বলতে প্রাচীন ভারতীয় উপমহাদেশে লোকমুখে প্রচলিত স্বাভাবিক ভাষাগুলিকে বোঝায়। প্রাকৃত ভাষাগুলি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য শাখার প্রাচীন নিদর্শন। এগুলি সংস্কৃতের মত মার্জিত সাহিত্যিক ভাষা ছিল না। তবে পরবর্তীকালে সংস্কৃতের মত এগুলিও মৃত ভাষায় পরিণত হয়।
প্রাকৃত ভাষাগুলির মধ্যে পালি ভাষা বৌদ্ধ সাহিত্যের ভাষা হিসেবে ব্যবহৃত হত। প্রাকৃত ভাষাগুলি থেকেই নানা বিবর্তনের মাধ্যমে আধুনিক ইন্দো-আর্য ভাষাগুলির উদ্ভব হয়েছে। মাগধী প্রাকৃত ভাষা থেকে বাংলা, অসমীয়া, বিহারী, ও ওড়িয়া ভাষা; শৌরসেনী প্রাকৃত ভাষা থেকে পশ্চিমী হিন্দি ও পাঞ্জাবি ভাষা; অর্ধমাগধী প্রাকৃত ভাষা থেকে পূর্বী হিন্দি; এবং মহারাষ্ট্রী প্রাকৃত থেকে মারাঠি ভাষার উদ্ভব হয়েছে বলে মনে করা হয়।
সংজ্ঞা
আধুনিক পণ্ডিতগণ দুটি ধারণাকে বোঝাতে "প্রাকৃত" শব্দটি ব্যবহার করেছেন:
কিছু আধুনিক পণ্ডিতের মধ্যে 'প্রাকৃত' র মুদ্রকের নিচে সমস্ত মধ্য ইন্দো-আর্য ভাষা অন্তর্ভুক্ত রয়েছে, আবার অন্যরা বর্ণ, ধর্ম এবং ভূগোলের বিভাজন দ্বারা সংস্কৃত ইতিহাস থেকে বিচ্ছিন্ন হয়ে এই ভাষাগুলির স্বাধীন বিকাশের উপর জোর দেয়।
জার্মান ইন্দোলজিস্ট রিচার্ড পিসেল এবং ওসকার ভন হিনবারের মতো কিছু পণ্ডিতের মতে, "প্রাকৃত" শব্দটি এমন একটি ছোট্ট সংকলনকে বোঝায় যা কেবলমাত্র সাহিত্যে ব্যবহৃত হত:
সংস্কৃত পণ্ডিত এসি ওলনারের মতে, অর্ধমাগধি (বা কেবল মগধী ) প্রাকৃত, যা জৈন ধর্মের ধর্মগ্রন্থ রচনার জন্য ব্যাপকভাবে ব্যবহৃত হত, প্রায়শই প্রকৃতের চূড়ান্ত রূপ হিসাবে বিবেচিত হয়, অন্যরা এর রূপ হিসাবে বিবেচিত হয়। প্রাকৃত ব্যাকরণীয়রা প্রথমে অর্ধমগধীর সম্পূর্ণ ব্যাকরণ দেবে এবং তার সাথে এর সাথে অন্যান্য ব্যাকরণকে সংজ্ঞায়িত করবে। এ কারণে প্রায়শই 'প্রাকৃত' পড়ানোর পাঠ্যক্রমগুলি অর্ধমাগধী শিক্ষা হিসাবে বিবেচিত হয়।
মসজিদ আল কিবলাতাইন
মসজিদ আল কিবলাতাইন (المسجد القبلتین) (দুই কিবলার মসজিদ) সৌদি আরবের মদিনায় অবস্থিত একটি মসজিদ। ঐতিহাসিক দিক থেকে এই মসজিদ গুরুত্বপূর্ণ। এখানে নামাজ পড়ার সময় মুহাম্মদ সাল্লাল্লাহু আলাইহি ওয়াসাল্লামের এর কাছে কিবলা পরিবর্তনের নির্দেশের ওহি আসে। এরপর তার সাথে জামাতে নামাজে দাঁড়ানো মুসল্লিরাও জেরুজালেম থেকে মক্কার দিকে ফিরে যায়। এ ঘটনা থেকে এর এরূপ নামকরণ করা হয়েছে। পূর্বে এই মসজিদে দুইটি মিহরাব ছিল। সাম্প্রতিক সময়ে মসজিদের পুনর্নির্মাণের সময় জেরুজালেমমুখী মিহরাব সরিয়ে নেয়া হয়েছে। এটি পৃথিবীর প্রাচীন মসজিদগুলোর অন্যতম।
আব্দুর রহমান গালিব
ইতিহাস
তিনি ১৯৮০-এর দশকে পাকিস্তানের ফেডারেল অ্যাডমিনিস্ট্রেটেড ট্রাইবাল এরিয়াসের অংশ বাজাউর এজেন্সিতে জন্মগ্রহণ করেন। ১৯৯০-এর দশকে তিনি তেহরিক-ই-নাফাজ-ই-শরিয়ত-ই-মোহাম্মদি-তে যোগ দেন এবং পরে আফগানিস্তানে তালেবানদের সাথে লড়াই করেন। ২০০১ সালে তালেবান সরকারের পতনের পর তিনি ইসলামি শিক্ষালাভের জন্য বাজাউরে ফিরে আসেন এবং টিএসএনএমে কাজি নিযুক্ত হন। তিনি টিএনএসএম নেতা মৌলভী ফকির মোহাম্মদের ঘনিষ্ঠ ছিলেন এবং ২০০৭ সালে তার সাথে তেহরিক-ই-তালেবান পাকিস্তানে যোগ দেন।
২০১১ সালে আব্দুর রহমান বাজাউরে টিটিপি নেতার সহকারী ছিলেন। ২০১২ সালের বিমান হামলায় টিটিপি প্রধান জামাল সৈয়দকে ("দাদুল্লাহ") হত্যা করার পরে তাকে মিথ্যা দোষী সাব্যস্ত করা হয়।
দাদুল্লাহর মৃত্যুর পর আবু বকরকে টিটিপির নির্বাচিত করা হয় এবং ২০১৪ সালের ফেব্রুয়ারিতে আবু বকর খোরাসান প্রদেশের ইসলামিক স্টেট অফ ইরাক অ্যান্ড দ্য লেভান্ট - এ যোগদান করলে আব্দুর রহমান তাকে অনুসরণ করেন। ২০১৬ সালের আগস্টের শেষের দিকে আব্দুর রহমান নঙ্গরহার প্রদেশের আমির ছিলেন এবং আব্দুল হাসিব লোগারির একজন সহকারী ছিলেন বলে জানা গেছে।
২০১৭ সালের এপ্রিল মাসে আইএসকেপির খিলাফত ঘাগ রেডিও তার সাক্ষাৎকার নেয় এবং সে বলে যে, জিহাদ "যুক্তরাষ্ট্র জয় করা এবং তার নাগরিকদের উপর তাওহীদ প্রতিষ্ঠা না করা পর্যন্ত" অব্যাহত থাকবে।
মৃত্যু
২০১৭ সালের ১১ জুলাই মার্কিন যুক্তরাষ্ট্র কুনার প্রদেশের ওয়াতাপুর জেলায় ড্রোন হামলায় তার মৃত্যুর খবর পাওয়া যায়।
বঙ্কিমচন্দ্র চট্টোপাধ্যায়
বঙ্কিমচন্দ্র চট্টোপাধ্যায় (২৬ জুন ১৮৩৮ – ৮ এপ্রিল ১৮৯৪) ছিলেন উনিশ শতকের বিশিষ্ট বাঙালি ঔপন্যাসিক। বাংলা গদ্য ও উপন্যাসের বিকাশে তার অসীম অবদানের জন্যে তিনি বাংলা সাহিত্যের ইতিহাসে অমরত্ব লাভ করেছেন। তাকে সাধারণত প্রথম আধুনিক বাংলা ঔপন্যাসিক হিসেবে গণ্য করা হয়। তবে গীতার ব্যাখ্যাদাতা হিসাবে, সাহিত্য সমালোচক হিসাবেও তিনি বিশেষ খ্যাতিমান। তিনি জীবিকাসূত্রে ব্রিটিশ রাজের কর্মকর্তা ছিলেন। তিনি বাংলা ভাষার আদি সাহিত্যপত্র বঙ্গদর্শনের প্রতিষ্ঠাতা সম্পাদক ছিলেন। তিনি ছদ্মনাম হিসেবে কমলাকান্ত নামটি বেছে নিয়েছিলেন। তাকে বাংলা উপন‍্যাসের জনক বলা হয়। এছাড়াও তিনি বাংলা সাহিত্যের সাহিত্য সম্রাট হিসেবে পরিচিত।
বঙ্কিমচন্দ্র রচিত আনন্দমঠ (১৮৮২) উপন্যাসের কবিতা বন্দে মাতরম ১৯৩৭ সালে ভারতীয় জাতীয় কংগ্রেস কর্তৃক ভারতের জাতীয় স্তোত্র হিসেবে স্বীকৃতি পায়।
জন্ম ও বংশপরিচয়
বঙ্কিমচন্দ্র চট্টোপাধ্যায়ের জন্ম হয় বর্তমান উত্তর ২৪ পরগনা জেলার নৈহাটি শহরের নিকটস্থ কাঁঠালপাড়া গ্রামে। তারিখ ২৬ জুন, ১৮৩৮ অর্থাৎ ১৩ আষাঢ় ১২৪৫। চট্টোপাধ্যায়দের আদিনিবাস ছিল হুগলি জেলার দেশমুখো গ্রামে। বঙ্কিমচন্দ্রের পূর্বপুরুষ রামজীবন চট্টোপাধ্যায় কাঁঠালপাড়ার রঘুদেব ঘোষালের কন্যাকে বিবাহ করেন৷ রামজীবনের পুত্র তথা বঙ্কিমচন্দ্রের প্রপিতামহ রামহরি চট্টোপাধ্যায় মাতামহের সম্পত্তি পেয়ে কাঁঠালপাড়ায় আসেন এবং সেখানেই বসবাস শুরু করেন। রামহরির পৌত্র যাদবচন্দ্র চট্টোপাধ্যায়ের তৃতীয় পুত্র বঙ্কিমচন্দ্র,মাতা দুর্গাসুন্দরী দেবী,বঙ্কিমের পূর্বে তার আরও দুই পুত্রের জন্ম হয় – শ্যামাচরণ ও সঞ্জীবচন্দ্র চট্টোপাধ্যায়। বঙ্কিমের জন্মকালে তিনি সদ্য অবিভক্ত মেদিনীপুর জেলার ডেপুটি কালেক্টর পদে উন্নীত হয়েছিলেন।
শিক্ষা
জন্মের পর ছয় বছর বঙ্কিমচন্দ্র কাঁঠালপাড়াতেই অতিবাহিত করেন। পাঁচ বছর বয়সে কুল-পুরোহিত বিশ্বম্ভর ভট্টাচার্যের কাছে বঙ্কিমচন্দ্রের হাতেখড়ি হয়। শিশু বয়সেই তার অসামান্য মেধার পরিচয় পাওয়া যায়। বঙ্কিমের কনিষ্ঠ সহোদর পূর্ণচন্দ্র চট্টোপাধ্যায় লিখেছেন, “শুনিয়াছি বঙ্কিমচন্দ্র একদিনে বাংলা বর্ণমালা আয়ত্ত করিয়াছিলেন।” যদিও গ্রামের পাঠশালায় বঙ্কিম কোনওদিনই যান নি। পাঠশালার গুরুমশাই রামপ্রাণ সরকার বাড়িতে তার গৃহশিক্ষক নিযুক্ত হন। বঙ্কিমচন্দ্রের রচনা থেকে মনে হয় তিনি রামপ্রাণের শিক্ষা থেকে বিশেষ উপকৃত হন নি। তিনি লিখেছেন, “সৌভাগ্যক্রমে আমরা আট দশ মাসে এই মহাত্মার হস্ত হইতে মুক্তিলাভ করিয়া মেদিনীপুর গেলাম।”
১৮৪৪ সালে বঙ্কিমচন্দ্র পিতার কর্মস্থল মেদিনীপুরে আনীত হলে, সেখানেই তার প্রকৃত শিক্ষার সূচনা হয়। মেদিনীপুরের ইংরেজি স্কুলের প্রধান শিক্ষক জনৈক এফ টিডের পরামর্শে যাদবচন্দ্র শিশু বঙ্কিমকে তার স্কুলে ভর্তি করে দেন। এখানেও বঙ্কিম অল্পকালের মধ্যেই নিজ কৃতিত্বের স্বাক্ষর রাখতে সক্ষম হন। পূর্ণচন্দ্রের রচনা থেকে জানা যায়, বার্ষিক পরীক্ষার ফলে সন্তুষ্ট হয়ে টিড সাহেব বঙ্কিমকে ডবল প্রমোশন দিতে উদ্যত হলে যাদবচন্দ্রের হস্তক্ষেপে তিনি নিরস্ত হন। ১৮৪৭ সালে টিড ঢাকায় বদলি হয়ে গেলে সিনক্লেয়ার তার স্থলাভিষিক্ত হন; তার কাছেও বঙ্কিম প্রায় দেড় বছর ইংরেজি শিক্ষা গ্রহণ করেন।
১৮৪৯ সালে বঙ্কিমচন্দ্র পুনরায় কাঁঠালপাড়ায় ফিরে আসেন। এইসময় কাঁঠালপাড়ার শ্রীরাম ন্যায়বাগীশের কাছে বঙ্কিম বাংলা ও সংস্কৃতের পাঠ নেন। বঙ্কিমচন্দ্র খুব ভালো আবৃত্তিকারও ছিলেন। সংবাদ প্রভাকর ও সংবাদ সাধুরঞ্জন নামক সংবাদপত্রে প্রকাশিত বহু কবিতা তিনি এই বয়সেই কণ্ঠস্থ করে ফেলেন। ভারতচন্দ্র রায়গুণাকর বিরচিত বিদ্যাসুন্দর কাব্য থেকে বিদ্যার রূপবর্ণন ও জয়দেব প্রণীত গীতগোবিন্দম্ কাব্য থেকে ধীরে সমীরে যমুনাতীরে কবিতাদুটি তিনি প্রায়শই আবৃত্তি করতেন। এছাড়াও পণ্ডিত হলধর তর্কচূড়ামণির কাছে এই সময় তিনি মহাভারত শ্রবণ করতেন। হলধরই তাকে শিক্ষা দেন - “শ্রীকৃষ্ণ আদর্শ পুরুষ ও আদর্শ চরিত্র”। এই শিক্ষা তার পরবর্তী জীবনে রচিত নানা রচনাতে প্রতিফলিত হয়েছিল।
কিছুকাল পরে ১৮৪৯ সালে হুগলি কলেজে (অধুনা হুগলী মহসিন কলেজ) ভর্তি হন। এখানে তিনি সাত বছর পড়াশোনা করেন। হুগলি কলেজ পড়াকালীন ১৮৫৩ সালে জুনিয়র স্কলারশিপ পরীক্ষায় প্রথম স্থান অধিকার করে মাসিক আট টাকা বৃত্তি লাভ করেন। এই বছরেই সংবাদ প্রভাকরে কবিতা প্রতিযোগিতায় অংশগ্রহণ করে কুড়ি টাকা পুরস্কার লাভ করেন। হুগলি কলেজ অধ্যয়নকালেই বঙ্কিমচন্দ্র কবিবর ঈশ্বরচন্দ্র গুপ্তের সংবাদ প্রভাকর ও সংবাদ সাধুরঞ্জনে গদ্য-পদ্য রচনা আরম্ভ করেন। পরবর্তীকালে তার বহু রচনা এই দুই কাগজে প্রকাশিত হয়। হুগলি কলেজ ১৮৫৬ সালে সিনিয়র বৃত্তি পরীক্ষায় সব বিষয়ে বিশেষ কৃতিত্ব প্রদর্শন করে তিনি দুই বছরের জন্য কুড়ি টাকা বৃত্তি লাভ করেন। এই বছরই তিনি হুগলি কলেজ ছেড়ে আইন পড়বার জন্য কলকাতায় প্রেসিডেন্সি কলেজে ভর্তি হন। ১৮৫৭ সালে জানুয়ারী মাসে কলকাতা বিশ্ববিদ্যালয় প্রতিষ্ঠা হয়। এবং বিশ্ববিদ্যালয় কর্তৃপক্ষ এন্ট্রান্স বা প্রবেশিকা পরীক্ষা প্রবর্তন করেন। প্রেসিডেন্সি কলেজের আইন বিভাগ থেকে এন্ট্রান্স পরীক্ষা দিয়ে বঙ্কিমচন্দ্র প্রথম বিভাগে উত্তীর্ণ হন। পরের বছর ১৮৫৯ সালে প্রথমবারের মতো বি.এ. পরীক্ষা নেওয়া হয়। মোট দশজন ছাত্র প্রথমবারে পরীক্ষা দিয়েছিলেন। উত্তীর্ণ হয়েছিলেন কেবলমাত্র বঙ্কিমচন্দ্র ও যদুনাথ বসু।
বিবাহ
বঙ্কিমচন্দ্রের প্রথম বিয়ে হয় ১৮৪৯ সালে। তখন তার বয়স ছিলো মাত্র ১১ বছর। নারায়নপুর গ্রামের এক পঞ্চমবর্ষীয়া বালিকার সাথে তার বিয়ে হয়। কিন্তু চাকুরি জীবনের শুরুতে যশোর অবস্থান কালে ১৮৫৯ সালে এ পত্নীর মৃত্যু হয়। অতঃপর ১৮৬০ সালের জুন মাসে হালি শহরের বিখ্যাত চৌধুরী বংশের কন্যা রাজলক্ষী দেবীর সঙ্গে তার বিয়ে হয়।
কর্মজীবন
তার কর্মজীবনের সংক্ষেপিত তালিকা:
মৃত্যু
শেষ জীবনে তার স্বাস্থ্য বিশেষ ভালো ছিল না। ১৮৯৪ সালের মার্চ মাসে তার বহুমূত্র রোগ বেশ বেড়ে যায়। এই রোগেই অবশেষে তার মৃত্যু হয়, এপ্রিল ৮, ১৮৯৪ (বাংলা ২৬ চৈত্র ১৩০০ সাল)।
সাহিত্যে অবদান
বাংলা ভাষার প্রথম সার্থক ঔপন্যাসিক ছিলেন বঙ্কিমচন্দ্র চট্টোপাধ্যায়। দুর্গেশনন্দিনী ছিলো প্রথম সার্থক বাংলা উপন্যাস যেটা বাংলা সাহিত্যের দ্বার উন্মোচন করেছিলো। বঙ্কিমচন্দ্র চট্টোপাধ্যায় মোট ১৫টি উপন্যাস লিখেছিলেন এবং এর মধ্যে একটি ইংরেজি ভাষার উপন্যাস ছিলো। বঙ্কিমই বাংলা ভাষাকে প্রথম সত্যিকারের মর্যাদা দিয়েছিলেন। তার রচনা 'বঙ্কিমী শৈলী' বা 'বঙ্কিমী রীতি' নামে পরিচিত।
তথ্যসূত্র
১৫. সাহিত্যপাঠ, পৃষ্ঠা নং- ১৫ (জাতীয় শিক্ষাক্রম ও পাঠ্যপুস্তক বোর্ড কর্তৃক ২০১৪-২০১৫ শিক্ষাবর্ষ থেকে একাদশ-দ্বাদশ ও আলিম শ্রেণির পাঠ্যপুস্তকরূপে নির্ধারিত)
ব্যারি কিয়োগান
ব্যারি কিয়োগান (Barry Keoghan; ; জন্ম: ১৮ অক্টোবর ১৯৯২) একজন আইরিশ অভিনেতা। তিনি পর্দায় স্বাধীন চলচ্চিত্র এবং ব্যবসাসফল চলচ্চিত্রে অভিনয়ের জন্য সুপরিচিত। ২০২০ সালে দি আইরিশ টাইমস-এর করা আয়ারল্যান্ডের সেরা চলচ্চিত্র অভিনয়শিল্পী তালিকায় তার অবস্থান ছিল ২৭তম।
তার শুরুর দিকের চলচ্চিত্রের মধ্যে রয়েছে সেভেন্টি ওয়ান (২০১৪), ম্যামাল (২০১৬) ও ট্রেসপাস অ্যাগেইন্‌স্ট আস (২০১৬)। তিনি ২০১৭ সালে ক্রিস্টোফার নোলানের ডানকার্ক ও ইয়োর্গস লান্থিমসের দ্য কিলিং অব আ স্যাক্রেড ডিয়ার চলচ্চিত্রে অভিনয় করে সমাদৃত হন এবং দ্বিতীয় চলচ্চিত্রটির জন্য ইন্ডিপেন্ডেন্ট স্পিরিট পুরস্কার অর্জন করেন। তিনি আমেরিকান অ্যানিমেলস (২০১৮), কাম উইথ হর্সেস (২০১৯) ও দ্য গ্রিন নাইট (২০২১) চলচ্চিত্রে অভিনয় করেন। ২০২১ সালে তিনি মার্ভেল সিনেম্যাটিক ইউনিভার্সের ইটার্নালস চলচ্চিত্রে ড্রুইগ চরিত্রে অভিনয় করেন। ২০২২ সালে তিনি মার্টিন মাকডনার দ্য ব্যানশিজ অব ইনিশেরিন চলচ্চিত্রে অভিনয় করে সমাদৃত হন ও শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
তিনি আরটিই'র নাটধর্মী ধারাবাহিক লাভ/হেট (২০১৩) ও এইচবিওর মিনি ধারাবাহিক চেরনোবিল (২০১৯)-এ অভিনয় করেন। কিয়োগান ডিওর ও ব্যারেটসটাউন ব্র্যান্ডের শুভেচ্ছাদূত।
প্রারম্ভিক জীবন
কিয়োগান ১৯৯২ সালের ১৮ই অক্টোবর আয়ারল্যান্ডের ডাবলিনের সামারহিলে জন্মগ্রহণ করেন ও বেড়ে ওঠেন। তার মাতা মাদকাসক্ত ছিলেন এবং তার যখন ১২ বছর বয়স তখন মৃত্যুবরণ করেন। তার ভাই এরিকের সাথে তিনি সাত বছর পালিত বাবা-মায়ের তদারকিতে ছিলেন। এরপর তাদের মাতামহী, খালা ও বড় বোন জেমা তাদের লালন পালন করেন।
কৈশোরে কিয়োগান ডাবলিনের নর্থ রিচমন্ড স্ট্রিটে ওকনেল স্কুলে নাটকে অংশগ্রহণ করতেন কিন্তু গোলমাল করার কারণে নিষিদ্ধ হন। তিনি পার্নেল স্ট্রিটের সিনেওয়ার্ল্ডে বন্ধুদের সাথে লুকিয়ে চলচ্চিত্র দেখার মধ্য দিয়ে চলচ্চিত্রের শিক্ষা অর্জন করেন, কিন্তু লুকিয়ে চলচ্চিত্র দেখার জন্য তাকে নিষিদ্ধ করা হয়।
মাত্রাতিরিক্ত দাম নির্ধারণ
মাত্রাতিরিক্ত দাম নির্ধারণ এমন একটি ঘটনা যেখানে বিক্রেতা কোনও প্রয়োজনীয় কাঁচামাল, পণ্য বা সেবার দাম যুক্তিসঙ্গত বা ন্যায্য দামের চেয়ে অত্যধিক বেশি দামে উন্নীত করেন। সাধারণত চাহিদার অভিঘাত বা যোগানের অভিঘাত ঘটার পরে এই ঘটনাটি ঘটে থাকে। প্রায়শই প্রাকৃতিক দুর্যোগের পরে বা অন্য কোনও জরুরি অবস্থায় মৌলিক প্রয়োজনীয় পণ্যের দাম এভাবে বৃদ্ধি পেতে পারে।
উদাহরণস্বরূপ, নিউ ইয়র্ক শহরের স্থানীয় সরকারের মতে কোনও জরুরি অবস্থা ঘোষণার পরে স্বাস্থ্য, নিরাপত্তা বা জনকল্যাণের জন্য অপরিহার্য কোনও পণ্য বা সেবার দাম সেই ঘোষণার ৩০ থেকে ৬০ দিন আগের দামের তুলনায় ১০% বৃদ্ধি পেলে সেটিকে মাত্রাতিরিক্ত দাম নির্ধারণ বলা হয় এবং সেটিকে বেআইনি গণ্য করা হয়।
সাধারণত সরকার বা প্রশাসন মাত্রাতিরিক্ত দাম নির্ধারণ করতে ব্যবসাগুলিকে বাধা প্রদান করতে পারে। কিন্তু এ জাতীয় হস্তক্ষেপ অযাচিত পরিণামের কারণ হতে পারে। ব্যবসার মালিকদের জন্য কোনও সংকটের সময় দাম বৃদ্ধির সিদ্ধান্তটি জটিল, কারণ এর সাথে ব্যবসার টিকে থাকা যেমন সম্পর্কিত, তেমনি প্রয়োজনের সময়ে ক্রেতাদের কাছে অপরিহার্য পণ্য ও সেবা সুলভ করার নৈতিক দায়িত্বটিও বিজড়িত। এছাড়া মাত্রাতিরিক্ত দামবৃদ্ধির সাথে সমাজের সদস্যদের স্বাস্থ্য ও নিরাপত্তা ঝুঁকি বেড়ে যাওয়া বা অন্য কোনও অনিচ্ছাকৃত বিরূপ ফলাফলের মত ব্যাপারগুলিও আমলে নিতে হয়। অন্য কোনও উপায়ে ব্যয় কমানো যেত কি না, এবং আসলেই দামবৃদ্ধি যুক্তিসঙ্গত ছিল কি না, নাকি ইচ্ছাকৃত, সে ব্যাপারগুলি নির্ণয় করাও দুরূহ প্রতিভাত হতে পারে।
সাধারণত প্রতিযোগিতামূলক মুক্ত বাজার ব্যবস্থার রেওয়াজের সাথে অসঙ্গতিপূর্ণভাবে দাম নির্ধারণ করার সাথে এটির সম্পর্ক আছে। এছাড়া অপ্রত্যাশিত মুনাফা (windfall profits) ঘটলেও ব্যাপারটিকে মাত্রাতিরিক্ত দাম নির্ধারণের সাথে জড়িত করা হতে পারে। মাত্রাতিরিক্ত দাম নির্ধারণকে প্রতারণামূলক ও অনৈতিক হিসেবে গণ্য করা হতে পারে। মার্কিন যুক্তরাষ্ট্র ও কানাডার কিছু কিছু আইনি এলাকাতে বেসামরিক জরুরি অবস্থার সময় এই ঘটনাটি ঘটলে সেটিকে অপরাধ হিসেবে গণ্য করা হতে পারে।
মাত্রাতিরিক্ত দাম নির্ধারণের সাথে মুনাফাখুরি বা মুনাফাবাজি (Profiteering) নামক ঘটনাটির সম্পর্ক আছে। তবে মাত্রাতিরিক্ত দাম নির্ধারণ সাধারণত স্বল্পমেয়াদী ও অঞ্চলভিত্তিক হয়ে থাকে এবং সাধারণত নিত্যপ্রয়োজনীয় পণ্য যেমন খাদ্য, বস্ত্র, আশ্রয়, ঔষধ ও অন্যান্য জীবন ও সম্পদ রক্ষাকারী সরঞ্জামের সাথে জড়িত।
মূলধারার অর্থশাস্ত্রে এই পরিভাষাটির ব্যাপক ব্যবহার নেই। তবে কদাচিৎ কোনও দমনমূলক একচেটিয়া কারবারের কর্মকাণ্ডকে নির্দেশ করতে এটি ব্যবহৃত হতে পারে, যে ব্যবসা প্রতিষ্ঠানটি বাজার দরের চেয়ে উঁচুতে দাম নির্ধারণ করে, যদিও দাম না বাড়িয়েই একটি প্রতিযোগিতামূলক পরিবেশে এটি টিকে থাকতে পারে। আবার অন্যদিকে যদি কোনও যোগানদাতা চাহিদার বক্ররেখাতে স্বল্পকালীন পরিবর্তনের সুযোগে মাত্রাতিরিক্ত মুনাফা অর্জন করে ফেলে, তাহলে সে ব্যাপারটিকেও মাত্রাতিরিক্ত দাম নির্ধারণ বলা হতে পারে।
তিয়েন ফং (সংবাদপত্র)
তিয়েন ফং ( Báo Tiền Phong) একটি ভিয়েতনামী দৈনিক পত্রিকা। এটি প্রথম ইন্দোচিনা যুদ্ধের সময় ভিয়েতনামের প্রথম বিপ্লবী সংবাদপত্রগুলির মধ্যে একটি হিসাবে প্রতিষ্ঠিত হয়েছিল, পূর্বসূরী কোয়ান দোই নান দ্যান এবং নান দ্যানের প্রায় একই সময়ে।
পুরুষ পুরুষ যৌনক্রিয়ার চর্চা
পুরুষ যৌনক্রিয়ার চর্চা হচ্ছে মানুষের যৌন ক্রিয়াকলাপের সেই বিষয় যেখানে যৌন আচরণ ও যৌন পরিচয়কে বিবেচনায় না নিয়ে পুরুষে পুরুষে সঙ্গম নিয়ে আলোচনা করা হয়। ১৯৪৮ সালে গবেষক কিনসে তার প্রতিবেদন অনুসারে জানান, ৩৭ শতাংশ পুরুষ জীবনে একবারের জন্য হলেও সমলৈঙ্গিক যৌনাচারণের অভিজ্ঞতা অর্জন করেছে। এই জাতীয় বিষয়ের উপর জরিপ গুলোতে প্রাপ্ত ফলাফল সামাজিক দৃষ্টিভঙ্গির দরুণ সম্পূর্ণ সঠিক ভাবে উল্লেখ করা হয় না।
স্বাস্থ্য ঝুঁকি
যৌন ক্রিয়ার ফলে বিভিন্ন ধরনের যৌন সংক্রমণ রোগ দেখা যায়। ২০০৭ সালে দুটি বড় জনসংখ্যা সার্ভেতে করা গবেষণা প্রতিবেদনে অনুসারে দেখা যায়, "বেশির ভাগ গে পুরুষ এর অনিরাপদ বাৎসরিক যৌন সঙ্গীর সংখ্যা বিষমকামী নারী পুরুষের যৌন সঙ্গীর সমান।"
অর্জিত প্রতিরক্ষার অভাবজনিত রোগলক্ষণসমষ্টি (এইডস) হচ্ছে মানুষের রোগ প্রতিরোধ ব্যবস্থার একটি রোগ; যা অনাক্রম্য স্বল্পতা ভাইরাস (এইচআইভি) দ্বারা হয়ে থাকে। বিশ্বজুড়ে এইচ আইভি সংক্রমণের ৫-১০% হয় পুরুষ কর্তৃক পুরুষে সঙ্গমের ফলে। যাইহোক, পশ্চিমা সমাজের বেশিরভাগ ক্ষেত্রে পুরুষে এই রোগ অন্য পুরুষ দ্বারা সঙ্গমের দরুণ হয়। যুক্তরাষ্ট্রে ২০১৭ সালে ৩৮৭৩৯ জন এইডস আক্রান্ত রোগীর মধ্যে ৭০ শতাংশ ছিলেন সমকামী বা উভকামী পুরুষ। ২০১৬ সালে লণ্ডনে প্রাপ্ত ৫১৬৪ জন এইচআইভি পাওয়া গিয়েছে এমন রোগীর মধ্যে ৫৪ শতাংশ রোগী সমকামী এবং উভকামী পুরুষ। যদিও ২০১৭ সালে পাবলিক হেলথ ইংল্যান্ডের প্রতিবেদন অনুসারে এই হার হ্রাস পাচ্ছে।
উপদংশ বা সিফিলিস মানুষ থেকে মানুষে সরাসরী স্পর্শের মাধ্যমে উপদংশ ক্ষত দ্বারা স্থানান্তরিত হয়। প্রধানত বহির্যোনাঙ্গ, যোনি অথবা পায়ুর উপরে ক্ষত সৃষ্ট হয়। ২০০৬ সালে সিফিলিসে আক্রান্ত যুক্তরাষ্ট্রের রোগীদের ৬৪ শতাংশই পুরুষে পুরুষে যৌন সঙ্গমে করেছিল। অন্যান্য উন্নত দেশগুলোতে পুরুষ-পুরুষ যৌনতার চর্চাকারীদের মধ্যে সিফিলিস বা উপদংশের প্রাদুর্ভাব বেশি দেখা গিয়েছে। সিফিলিসের সংস্পর্শে এলে এইচ আইভি সংক্রমণের হারও বৃদ্ধি পায়। আবার উল্টোটাও ঘটে অর্থাৎ এইচ আইভি আক্রান্তের সিফিলিসে আক্রান্ত হবার ঝুঁকি থাকে। যুক্তরাষ্ট্রের একটা জরিপ অনুসারে পুরুষ পুরুষ যৌনতার চর্চাকারীদের মধ্যে যাদের সিফিলিস আছে, তাদের অর্ধেক এইচআইভিতেও আক্রান্ত। এই যে সিফিলিসের বৃদ্ধির হার, সহজলভ্য নমুনার উপর করা কিছু গবেষণার ভিত্তিতে দেখা গিয়েছে এই বৃদ্ধির মুল কারণ কন্ডম ব্যতীত পুরুষ-পুরুষ সঙ্গমের মধ্যে নিহিত রয়েছে। যদিও দেশজুড়ে হওয়া বৃহত্তর পরিসরে করা গবেষণা থেকে দেখা গিয়েছে যে, পুরুষ পুরুষ সঙ্গম এর সঙ্গমের সময় কনডম ব্যবহারের হার হ্রাস পায়নি বরং বৃদ্ধি পেয়েছে। গবেষণা থেকে দেখা গিয়েছে, শেষ দশকে পুরুষ পুরুষ সঙ্গমের তুলনায় নারী নারীতে সঙ্গমের হার অধিক বৃত্তি পেয়েছে।
যুক্তরাষ্ট্রের জরিপ অনুযায়ী সাম্প্রতিক সময়ে যেসব পুরুষ নারীতে যৌন সঙ্গম (পুনাস) করেছে তাদের তুলনায় যারা পুরুষে পুরুষে যৌনসঙ্গম (পুপুস) করেছে তাদের মধ্যে এইচআইভি, সিফিলিস এবং এনাল ওয়ার্ট বেশি দেখা যায়। পক্ষান্তরে যৌন হার্পিস পুনাস তে বেশি দেখা যায়, তুলনামুলক কম দেখা যায় পুপুসতে। ক্ল্যামিডিয়া, হিউম্যান প্যাপিলোমা ভাইরাস, গনোরিয়া এবং লাইস এসব রোগগুলো দুই দলেই সমান ভাবে হয়ে থাকে বলে প্রতিবেদনে উঠে এসেছে।
বৃন্দাবন সরকারি কলেজ
বৃন্দাবন সরকারি কলেজ হলো বাংলাদেশের হবিগঞ্জ শহরে অবস্থিত উচ্চমাধ্যমিক, স্নাতক এবং স্নাতকোত্তর পর্যায়ের একটি সরকারি কলেজ। ১৮ বিঘা জমির ওপর ১৯৩১ সালে প্রতিষ্ঠিত কলেজটি হবিগঞ্জের বৃহত্তম উচ্চমাধ্যমিক শিক্ষাপ্রতিষ্ঠান।
একাডেমিক
৪০০০ হাজারের অধিক শিক্ষার্থী হায়ার সেকেন্ডারি স্কুল সার্টিফিকেট (HSC), স্নাতক এবং স্নাতকোত্তর পর্যায়ে এই প্রতিষ্ঠানে অধ্যয়ন করছে। এইচএসসি শিক্ষাব্যবস্থা মাধ্যমিক ও উচ্চ মাধ্যমিক শিক্ষা বোর্ড, সিলেট কর্তৃক পরিচালিত হয়। স্নাতক এবং স্নাতকোত্তর পর্যায়ের বিষয়সমূহ জাতীয় বিশ্ববিদ্যালয়ের তত্ত্বাবধানে পাঠদান করানো হয়। শিক্ষার্থীদের অবদানের উপর ভিত্তি করে, ২০০৭ থেকে ২০১৬ সালে চার বছরের মধ্যে কলেজটি সিলেট বিভাগের শীর্ষ দশটি কলেজের মধ্যে স্থান করে নেয়।